**ПРЕДШКОЛСКА УСТАНОВА**

**„МОРАВСКИ ЦВЕТ“**

**ЖАБАРИ**


**РАЗВОЈНИ ПЛАН**

ЗА ПЕРИОД

ОД 2021. ДО 2026.ГОДИНЕ

( 02.06.2021.- 02.06.2026.)

**ЖАБАРИ  
мај, 2021.година**



Садржај

1.ЛИЧНА КАРТА УСТАНОВЕ.....................................................................4

2.РЕСУРСИ УСТАНОВЕ И СРЕДИНЕ..........................................................6

2.1. Унутрашњи ресурси................................................................6

2.2. Спољашњи ресурси.................................................................8

3.МИСИЈА.................................................................................................8

4.ВИЗИЈА..................................................................................................8

5.АНАЛИЗА СТАЊА УСТАНОВЕ...............................................................9

6.УЧЕСНИЦИ У ПРОЦЕСУ РАЗВОЈНОГ ПЛАНА......................................17

7.ПРИОРИТЕТИ......................................................................................21

8.АКЦИОНИ ПЛАНОВИ ЗА РАЗВОЈНО ПЛАНИРАЊЕ............................23

9.ЧЛАНОВИ АКТИВА ЗА РАЗВОЈНО ПЛАНИРАЊЕ................................33

**ЛИЧНА КАРТА УСТАНОВЕ**

Предшколска установа „Моравски цвет“ у Жабарима, иако има своје корене у првим година после II Светстког рата, тек 01. јануара 1999.године је конституисана у складу са Законом о друштвеној бризи о деци из 1992.године. Конституисање је извршено на основу решења бр. 60/2/98-01 Скупштине општине Жабари, а претходило му је решење бр. 600-01-187/98-04 Министарства за бригу о породици и његовог надзорника Стојанке Лукић, којим је Скупштина општине Жабари наложио да узврши своју законску обавезу и оснује предшколску установу.

Решењем Скупштине општине о оснивању ПУ у Жабарима, одређено је да у њен састав уђе дечји вртић „Пчелица“ у Александровцу и васпитне групе деце у Породину, Симићеву, Ореовици и Влашком Долу. Тако је обједињен рад са предшколском децом у овој општини у јединственој предшколској установи „Моравски цвет“, Жабари. То је сигурно најмлађа предшколска установа у Србији, њена претеча био је „Дечји дом“Жабари, основан 1947.године. Оснивачи те дечје установе били су Савез за народно здравље и социјалну политику и Моравски срез са средиштем у Великој Плани. У згради садашње Скупштине општине Жабари, био је смештен „Дечји дом“ и био је самостална установа. Пви директор „Дечјег дома“ био је Жика Станојевић- „Шумар“, а у саставу особља били су: васпитачи, благајник, куварица , економ и помоћно особље. Штићеници овог Дечјег дома били су деца од три до седамнаест година старости, углавном ратна сирочад, незбринута и сиромашна деца. У Дому се радило по програму и упуству оснивача, деца школског узраста похађала су основну школу у Жабарима. Она старија, упућивана су на учење заната у Великој Плани. Дом је радио до 1956. године када је пресељен у Бор. Нема података да ли је у то време постојао организовани рад са децом предшколског узраста. Касније, али се не зна тачно када, рад са децом предшколског узраста у одвијао се у дечјим објектима у Жабарима и Александровцу, у сатаву и организацији основних школа „Дуде Јовић“ и „Херој Роса Трифуновић“. Васпитне групе деце шестогодишњег узраста постојале су, пре оснивања предшколске установе, у четири села: Породину, Сомићеву, Ореовици и Влашком Долу.

Оснивање установе, осмим што испуњава законске обавезе, је и давање значаја овој делатности и њено равноправно третирање у локалној заједници. У делатности и организацији ове установе, потребе деце предшколског узраста и потребе породица за збрињавањем, као из за васпитањем и образовањем, добјен је институциони оквир.

|  |  |
| --- | --- |
| ПОСЛОВИ | БРОЈ РАДНИКА |
| Директор | 1 |
| Васпитач | 5 |
| Мед.сестра васпитач | 4 |
| Кувар | 2 |
| Помоћни радник | 2 |
| Домар | 1 |
| Укупно: | 15 |

РАДНО ВРЕМЕ

Радно време оба објекта је од 6:30h до 15:30h,односно до 17 часова.

**РЕСУРСИ УСТАНОВЕ И СРЕДИНЕ**

Најважнији ресурси наше установе су људи, средина и спољашњи ресурси. Намере су нам да објединимо интересе и потребе деце, васпитача, родитеља и локалне заједнице, па је у планирању развоја неоходно учешће, иницијатива и одговорност свих интересних група.

Деца су на полудневном и целодневном боравку, припремно предшколски програм одвја је се од 09h до 13h (четворочасови) и имамо припремно предшколску групу – целодневни боравак. Васпитне групе у оба објекта: јаслено-мешовита, млађа-мешовита , мешовита, средња васпитна, две припремно предшколске –четворочасовне групе и једна припремно предшколска група-целодневи боравак деце.

**Унутрашњи ресурси**

1. Људи

|  |  |  |  |  |
| --- | --- | --- | --- | --- |
| Степен стручности | Васпитно образовни рад | ППС | Руковођење | Техничко особље |
| VII | - | - | 1 | - |
| VI | 5 | - | - | - |
| V | - | - | - | - |
| IV | 4 | - | - | 3 |
| III | - | - | - | 1 |
| II | - | - | - | 1 |
| I |  |  |  |  |
| Свега | 9 |  | 1 | 5 |

Веома важан део наших унутрашњих ресурса чине и родитељи са којима се остарује одлична сарадина, укључивање родитеља у предшколске активности. Савет родитеља имаће већа задужења у складу са договореним активностима.

1. Средина

|  |  |  |  |  |  |
| --- | --- | --- | --- | --- | --- |
| **Р.бр.** | **Назив објекта „Моравски цвет“ Жабари** | **Број**  **Просторија** | **Ниво опремљености** | | |
| **Класично** | **Добро**  **Опремљен** | |
| 1. | Боравак за децу | 2 |  |  | |
| 2. | Боравак за децу | 2 |  |  | |
| 3. | Кухиња | 2 |  |  | |
| 4. | Санитарни чвор | 3 |  |  | |
| 5. | Двориште | 1 |  |  | |
| 6. | Ходник са просторним целинама | 1 |  |  | |
| **Р.бр.** | **Назив објекта „Пчелица“ Александровац** | **Број**  **Просторија** | **Ниво опремљености** | | |
| **Класично** | | **Добро**  **Опремљен** |
| 1. | Боравак за децу | 3 |  | |  |
| 2. | Кухиња | 2 |  | |  |
| 3. | Санитарни чвор | 3 |  | |  |
| 4. | Двориште | 1 |  | |  |
| 5. | Ходник са просторним целинама | 1 |  | |  |

**Спољашњи ресурси**

Део окружења ПУ, чине и јавне и културне установе насеља општине Жабари, као што су: Дом културе, библиотека, фудбалски клуб „Борац“, црквена општина Жбари, црква брвнара у Четережу, Четережка шума, река Велика Морава.

Можемо се похвалити да остварујему веома добру сарадњу са општинском управом, заједно планирамо и успешно реализујемо активности, наш заједнички циљ је добробит деце. Представници локалне самоуправе, учествују у стручним органима установе (Тимовима, Управном одбору). Сарађујемо са основном школом, Центром за социјални рад, Домом здравња, ватрогасном станицом,... ,користимо потенцијале локалне средине.

**МИСИЈА**

Наша мисија је да свој деци обезбедимо услове за лепше детињство, целокупан психофозички развој поштујући њихове потребе и интересовања, а родитељима пружимо подршку и помоћ.

**ВИЗИЈА**

Желимо да будемо установа која има партнерски однос са родитељима, у којој сва деца расту и развијају се у подстицајној васпитно-образовној средини, уз актино учешће родитеља, а у атмосфери толеранције и уз уважавање потреба деце и породице. Наставићемо са одличном сарадњом са локалном средином, користећи потенцијале које имамо, са циљем добробити и развоја код деце.

**АНАЛИЗА СТАЊА УСТАНОВЕ**

Полазна основа за анализу стања у установи, у смислу дефинисања снага и слабости су:

* Постигнути ниво развоја установе;
* Извештај о реализацији Развојног плана 2016-2021. (анализа реализације РП вршена је сваке године од стране Актива за развојно планирање);
* Извештај о стручном усавршавању запослених у васпитно-образовном раду у претхоним годинама;
* Анкете за родитеље у претходним годинама и анализа података;
* Скале процена васпитног особља;
* Извештаји Тимова у претходим годинама;
* Годишњи извештаја о реализацији васпитно-образовног рада у установи у претходним годинама;
* Извештај комисије за екстерну евалуацију, записници о редовном инспекцијском надзору у ПУ;
* Правилника о стандардима квалитета рада установе (Правилник је објављен у „Сл.гласнику РС“-Просветни гласник, бр. 14/2018 од 2.августа 2018. год.), области квалитета: 1.област квалитета: Васпитно-образони рад, 2.област квалитета: Подршка деци и породици, 3.област квалитета: Професионална заједница учења и 4.област квалитета: Управљање и организација;
* Стратегија за унапређење предшколског васпитања и образовања Општине Жабари, за период од 2021.до 2026.године (020-14/2021-01, од 12.03.2021.).

Основи циљ Стратегије, је препознавање постојећих проблема и њихово решавање, унапређивање и развој предшколског васпитања и образовања, као и повезивање свих актера локалне заједнице. Стратегија има за циљ побољшање услова и квалитета услуга ПУ „Моравски цвет“, али и већи обухват деце узраста 3-5,5. Стратегија за унапређење прдшколског васпитања и образовања Општине Жабари за период од 2021. до 2026.године настала је у оквиру пројекта „подршка реформи система предшколског васпитања и образовања –SUPER“, који је предмет потписаног Протокола између МПНТР Р.Србије и Општине Жабари. Стратегија подржава остваривање принципа Конвенције Уједињених нација о остваривању права детета у раном детињству. Стратегија садржи демографске податке, број деце рођене на територији општине Жабари од 01.03.2013.год. до 30.10.2019.год. У циљу дефинисања Стратегије, утврђена је SWOT анализа (анализа снага, слабости, могућности и препрека). Урађено је и мапирање потреба деце узраста од 1-5,5 година која живе на селу и њихових породица, као и анализа потреба родитеља бећ уписане деце у односу на дужину боравка у вртићу. Општи циљ- унапеђивање квалитета живота деце на територији ЈЛС кроз различите програме у систему предшколског васпитања и образовања и активно учешће породице и локалне заједнице.

Специфични циљеви:

1. Повећање обухвата деце узраста од 1 до 5,5 година системом предшколског васпитања и образовања.
2. Унапређен квалитет услуга за децу предшколског узраста.
3. Већа партиципација родитеља у реализацији програма за децу предшколског васпитања.

* На основу Оперативног плана активности ПУ „Моравски цвет“ Жабари у ситуацији ограниченог капацитета и прекида остваривања непосредног рада са децом у одређеном временском периоду ( на основу Дописа МПНТР од 17.08.2020., а односи се на почетак радне 2020/21.и израду Годишњег плана рада установе у контексту епидемиолошке ситуације у вези са COVID 19).

Оперативни план садржи активности, време, носиоце и начине праћења и евалуације активности за: Рад установе у ограниченом капацитету и прекид остваривања непосредног рада са децом у одређеном временском периоду;

Рад установе у ограниченом капацитету: Заштита здравља и безбедности деце, родитеља и запослених; Остваривање програма васпитно-образовног рада у циљу подршке добробити и целовитом развоју деце у реалном контексту; Партнерство са породицом и пружање подршке породицама; подршка запосленима, стручно усавршавање и професионални развој. Прекид остваривања непосредног рада са децом у одређеном временском периоду: Заштита здравља и безбедност деце, родитеља и запослених.

У установи се спроводе и наставиће се са спровођењем свих превентивних мера које се односе на све запослене ради спречавања ширења вируса COVID- 19: бесконтактно мерење т. температуре деци, родитељима, свим запосленима на улазним вратима (родитељи не улазе у унутрашње просторије установе); редовна дезинфекција руку и обуће пре уласка у просторије; редовна дезинфекција радних столова, предмета и аката; обавезно правилно коришћење заштитне опреме од стране запослених и родитеља/старатеља; родитељски састанци на отвореном уз поштовање свих епидемиолошких мера, физичка дистанца између деце и запослених.

* Нове Основа програма предшколског васпитања и образовања – Године узлета; наша ПУ са новим Основама програма предшколског васпитања и образовања креће радне 2022-2023.

Општи циљеви Основа програма: Да сва деца предшколског узраста, кроз подршку њиховој добробити, имају једнаке могућности за учење и развој. Да учешћем у програмима деца имају прилике и могућности да буду срећна, да се осећају задовољно, остварено и прихваћено, да граде односе поверења и уважавања, блискости и пријатељства. Да деца развијају диспозиције за целовито учење као што су отвореност, радозналост, отпорност (резилијетност), рефлексивност, истрајност, поверење у себе као способног „ученика“ и позитивни лични и социјални идентитет, чиме се постављају темељи развијања образовних компетенција. Да деца учешћем у програму имају прилике да упознају, истражују и преиспитују различита подручја људског сазнања и делања, различите продукте културе и начине грађења и изражавања значења. Да породице имају могућност и прилике да бирају, активно учествују у васпитању и образовању своје деце на јавном плану, да освесте своје потребе и капацитете и развијају родитељске компетенције. Да васпитачи, мед.сестре васпитачи, сарадници имају прилике да испоље своју аутономију, креативност и професионалност као и проактивно заступање интереса деце и породица. Да децји вртић и друга окружења у локалној заједници (школа, центри културе, спорта и рекреације, отворени простори, друге институције локалне средине) постану простори заједничког учешћа деце и одраслих у учењу и грађењу смисла, кроз дијалог и узајамну подршку. Да васпитачи и стручњаци других профила, истраживачи, носиоци образовне политике и сви који се баве предшколским васпитањем и образовањем повезују у истраживачку заједницу која кроз истраживања и узајамну подршку гради квалитет васпитања и образовања.

Од Основа програма до реалног програма: Подршка добробити детета у реалном програму кроз односе и делање. Односи не одвијају у вакуму и сами по себи, он су динамичка и сложена мрежа повезивања и повратних веза и утицаја кроз акције и интеракције самог детета, социјалне средине и физичког окружења. Делање се одвија кроз игру, животно-практичне ситуације, планиране ситуације учења. Предшколска установа- контекст реалног програма, одвија се кроз физичко окружење, са вршњацима, путем заједнице, породице, са васпитним особљем. Стратегије васпитача у развијању програма, одвијају се кроз принципе развијања реалног програма, планирање, заједничко развијање програма, праћење, документовање и вредновање.

Само је један период живота са толико отворених могућности, у коме човек са толико енергије, истрајности и ентузијазма овладава и развија сложене капацитете од којих ће зависити његове будуће могућности, његова личност и успешност функционисања у даљем животу. Тај период је предшколски узраст. Због тога године на предшколском узрасту препознајемо као године узлета, па отуда назив програма.

* **Извештај SWOT анализе коју су радили:**
* чланови ВОВ (васпитно особље у установи) записник бр.171, дана 27.04.2021;
* чланови Савета родитеља (представници свих седам васпитних група у установи), записник бр.171., дана 11.05.2021.;
* чланови УО, где је радило седам од укупно девет чланова, записник бр.178, дана 13.05.2021.

Легенда:

Ниво 1- изразито преовлађују слабе стране;

Ниво 2- присутне су поједине јаке, али преовлађују слабе стране;

Ниво 3- има више јаких него слабих страна;

Ниво 4- најпожељнија ситуација.

1.Област квалитета: Васпитно-образовни рад.

Индикатор 1.1. Физичка средина подстиче учење и развој деце. Од 24 испитаника, оцену 4 дало је 16 а оцену 3 дало је 8 испитаника. Оцене дају увид да је простор структуран тако да подстиче активности деце.организација Физичке средине омогућава оптимално коришћење расположивог простора. Средина за учење релектује актуелна дешавања и васпитно-образовни процес. Дечји продукти су изложени и доступни су деци и родитељима. У мењању средине за учење учестују деца, родитељи и васпитачи и делују као тим.

Индикатор 1.2. Социјална средина подстиче учење и развој деце. Оцену 4 дало је 20 испитаника, а оцену 3 дало је 4 испитаника. Што даје увид да се у установи негују односи сарадње и подстиче интеракција. Негује се позитивна атмосфера, спонтана и отворена комуникација. Деца се осећају сигурно и прихваћено, подстиче се инеракција међу децом и заједничке активности. Код деце се подстиче самопоуздање, прати и уважава емоционално изражавање.

Индикатор 1.3. Планирање и програмирање васпитно-образовног рада је у функцији подршке дечјем учењу и развоју. 23 испитаника дало је оцену 4, а 1 испитаник оцену 3. Што нам је показало да је наша најача страна планирање и програмирање ВОР-а, где се уважавају иницијативе, предлози, идеје деце и родитеља. Праћење, документовање и вредновање васпитно-образовног рада је у функцији подршке дечјем учењу и развијању програма.

2. Област квалитета: Подршка деци и породици.

Индикатор 2.1.Установа је сигурна и безбедна средина. Оцену 4 дало је 17 испитаника, а оцену 3 дало је 7 испитаника. Што нам потврђује да је установа сигурна и безбедна средина, о томе говоре Планови и Извештаји Тима за безбедност.

Индикатор 2.2. У установи се уважава различитост, поштују права и потребе деце и породице. Велика већина дала је највишу оцену. Установа прати, уважава и поштује потребе деце и породице.

Индикатор 2.3. Установа сарађије са породицом и локалном заједницом. Анализом обраде података потврђено је да се планирају и реализују активности у сарадњи са породицом и локалном заједницом, са циљем подстицаја целовитости дечијег развоја. Имамо отворену међусобну комуникацију, стваралачка је и води креирању нових решења у васпитној пракси, а у циљу унапређивања исте.

3. Области квалитета: Професионална заједница учења.

Индикатор 3.1. Установа подстиче професионалну комуникацију. Оцену 4 дало је 19 испитаника, а оцену 3 дало је 5 испитаника. Остварује се сарадња са различитим установама. Адекватно и на време сви запошљени се информишу о свему и размењују мишљење.

Индикатор 3.2. У установи се негује клима поверења и заједништва. Оцену 4 дало је 17 испитаника, а оцену 3 дало је 7 испитаника. Што нам потврђује да постоји партнерски однос, поверење и заједничка одговорност.

Индикатор 3.3. У установи се развија култура самовредновања. Оцену 4 дало је 19 испитаника, а оцену 3 дало је 5 испитаника. Васпитно особље познаје адекватне начине самовредновања које примењује у развоју и унапређивању праксе.

Индикатор 3.4. Установа је место континуираних промена, учења и развоја. Резултати анализе говоре у прилог томе да је установа место професионалног развоја.

Индикатор 3.5. Установа заступља професионално јавно деловање и активизам у заједници. Запослени у установи радиће на већој ангажованости промоције вртића.

4. Област квалитета: Управљање и организација

Индикатор 4.1. Планирање рада установе је у функцији њеног развоја. Сви сегменти процеса васпитно-образовног рада, планирани су и документовани у складу са резултатима процеса самовредновања.

Индикатор 4.2. Организација рада установе је ефикасна и делотворна. Обрадом података потврђено је да се адекватно користе ресурси у установи, директор обезбеђује и подстиче коришћење ресурса. Директор иницира, успоставља и подржава сарадњу са локалном заједницом.

Индикатор 4.3. Руковођење директора је у функцији унапређивања рада установе. Дошли смо до резултата да директор обезбеђује услове да се запослени усавршавају. Уважавају се предлози Савета родитеља. Директор учествује активно у раду свих Тимова у установи, планира професионални развој на основу самовредновања свога рада и резултата спољашњег вредновања.

Индикатор 4.4. Лидерско деловање директора омогућава развој установе. Директор се професионално односи према раду, даје личне примере другима, показује отвореност за промене, показује поверење у запослене и уважава предлоге и иницијативе запослених.

SWOT анализа показала је да област унапређена у предлогу Развојног плана у наредном периоду буду:

1.Област квалитета: Васпитно-образовни рад.

2.Област квалитета: Подршка деци и породици.

3.Област квалитета: Професионална заједница учења.

4.Област квалитета: Управљање и организација.

*Стање Установе*

|  |  |
| --- | --- |
| **Снаге:**   * Пријатан амбијент; * Оптимизам васпитног особља; * Спремност колектива за сарадњу са локалном заједницом и родитељима; * Поштовање и уважавање потреба породице; * Праћење потреба и интересовања деце, како на нивоу васпитних група тако и на нивоу установе; * Мали колектив и добра комуникација; * Стручни васпитни кадар; * Спремност васпитног особља за даље стручно усавршавање и тимски рад; * Професионално и добро руковођење установом; * Поштовање дечјих права; * Стручно усавршавање на нивоу установе; * Планирање и програмирање вор-а је у функцији унапређивања рада; * Организација и лидерско деловање; * Социјална и физичка средина; * Клима поверења. | **Слабости:**   * Путовање радника; * Мали број запослених у односу на број деце; * Оптерећеност увек истих људи; * Недостатак простора. |
| **Претња:**   * Неразвијена привреда; * Миграције; * Мали буџет за ову делатност; * Одлазак образовних људи ка већим местима; * Низак наталитет. | **Могућности:**   * Унапређивање сарадње са локалном заједницом; * Унапређивање сарадње са породицама; * Добра сарадња са другим ПУ, као и са осталим културно васпитним институцијама; * Донације. |

**УЧЕСНИЦИ У ПРОЦЕСУ РАЗВОЈНОГ ПЛАНА УСТАНОВЕ**

ПУ „Моравски цвет“, обједињује интересе и потребе деце, породице, локалне заједнице, васитног особља, па је у планирању развоја неопходно учешће, иницијатива и одговорност свих интересних група.

Демократским учешћем свих у процесу развојног планирања обезбеђује се:

* Отвореност према променама;
* Богатство иницијатива и идеја;
* Бољи квалитет рада установе и већи степен задовољства;
* Већа спремност свих интересних група за преузимање одговорности;
* Већа доступност и објективност у праћењу квалитета васпитне и образовне функције установе;
* Развој заснован на аутентичним потребама установе.

|  |  |  |
| --- | --- | --- |
| Интересна група | Доприноси интересне групе процесу | Добити интересне групе од процеса |
| Васпитачи и мед.сестре васпитачи | * Примењују своја знања и искуства; * Иницирају и креирају промене; * Планирају, сарађују, имплементирају, прате и евалуирају. | * Креирају бољу атмосферу у вртићу; * Јачају сопствену улогу; * Остварују нове видове сарадње и стичу нова искуства и сазнања; * Тимски раде; * Подижу личну и професионалну анфирмацију; * Јачање професионалних компетенција. |
| Деца | * Својим интересовањима утичу на долажење до пројеката. | * Бирају своја интересовања, испољавају своје потребе, емоције,...; * Активирају своје развојне потенцијале; |
| Директор | * Информише све у ПУ, информише родитеље, локалну самоуправу; * Обезбеђује материјал за рад у групи, техничке и дидактичке материјале, подстиче усавршавање запослених; * Промовише ПУ; * Сарађује са локалном заједницом; * Сарађује са другим ПУ, као и свим осталим културним и васпитним институцијама; * Прати, подстиче рад, евалуира, планира, координира, извештава о раду. | * Ефикасно остваривање улоге директора, * Расподела послова, расподела одговорносто, ефектнија организација рада, лакше долажење до решења проблема; * Лична професионална анфирмација; * Виши рејтинг ПУ. |
| Родитељи | * Дају предлоге и говоре о својим потребама; * Учествују у планирањеу, реализовању активности, пројеката; * Учествују у Тимовима, Савету родитеља, Управном одбору; * Евалуирају рад установе. | * Доприносе планирању и реализацији активности, пројеката; * Умају увид у планове и све активности установе; * Имају увид у Развојни план установе; * Учествују у раду и доношењу одлука стручних органа; * Упознавање са новим Основама програма предшколског васпитања и образовања. |
| Чланови управног одбора | * Одлучују и доприносе развоју установе; * Обезбеђују услове за одвијање процеса рада; * Птате и евалуирају процесе; * Обезбеђују сарадњу са локалном заједницом; * Репрезентују интересе локалне заједнице, родитеља и васпитног особља. | * Непосредни увид у потребе установе; * Доприносе планирању и реализацији активности, пројеката; * Умају увид у планове и све активности установе; * Имају увид у Развојни план установе; * Учествују у раду и доношењу одлука стручних органа; * Тимски рад; * Упознавање са новим Основама програма предшколског васпитања и образовања. |
| Локална заједница | * Обетбеђује средства рада; * Исказује своје интересе и учествује у доношењу одлука и преузима део одговорности за развој установе; * Активно учествује у животу установе. | * Квалитетнија установа подиже квалитет живота у локалној заједници; * Остваривање интереса локалне заједнице; * Заједничко планирање и реализовање активности; * Упознавање са свим плановима и извештајима о раду установе. |

**ПРИОРИТЕТИ**

Потребе установе се сагледавају у циљу побољшања квалитета остваривања основне и других делатности ПУ.

С тим у вези, приоритети Развојног плана, као стратешког документа, на чијој ће се реализацији у установи радити у наредном периоду, су:

* Стално проучавање актуелне праксе и доношење одлука којима ћемо развијати праксу предшколског васпитања и образовања, у складу са потребама локалне заједнице;
* Побољшање средине и услова за обављање основне и осталих делатности ПУ;
* Континуирани професионални развој запослених и примена активних метода и облика рада уз уважавање индивидуализованог приступа у реализацији васпитно-образовног процеса;
* Унапређивање сарадње са члановима локалне заједнице, кроз заједничко праћење и решавање питања и потребе локалне заједнице, а које се односе на васпитање и образовање деце предшколског узраста;
* Унапеђивање сарадње са породицом;
* Унапређивање тимског рада и развијање и неговање професионалне комуникације запослених.

**АКЦИОНИ ПЛАНОВИ ЗА РАЗВОЈНО ПЛАНИРАЊЕ**

Анализом тренутног стања и на основу резултата спољашњег вредновања утврдили смо следећи акциони план:

1. **Област квалитета: Васпитно-образовни рад.**

Развојни циљеви:

* *Физичка и социјална средина подстиче учење и развој деце;*
* *Планирање и програмирање васпитно-образовног рада је у функцији подршке дечјем учењу и развоју.*

1. **Област квалитета: Подршка деци и породици.**

Развојни циљ:

* *Пружањ подршке деци и породици кроз унапређивање сарадничког односа вртића, породице и локалне заједнице.*

1. **Област квалитета: Професионална заједница учења.**

Развојни циљеви:

* *Развој професионалне комуникације;*
* *Подстицај комуникативних промена, јавно деловање у заједници.*

1. **Област квалитета: Управљање и организација.**

Развојни циљи:

* *Деловање лидерско директора омогућава развој установе.*

1.ОБЛАСТ КВАЛИТЕТА: ВАСПИТНО-ОБРАЗОНИ РАД

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Развојни циљеви** | **Развојни**  **Задаци** | **Активности** | **Носиоци**  **Активности** | | | **Критеријуми**  **успешности** | **Инструменти за праћење** | **Носиоци**  **евалуације** |
| 1.Физичка и социјална средина подстиче учење и развој деце. | Организовати физичку и социјалну средину тако да је у функцији подстицања учења и развоја деце. | 1.Заједничко ангажовање деце, родитеља и васпитача у осмишљава-њу и обогаћивању физичке средине.  2.Доступност материјала, играчака и средстава рада деци.  3.Организо-вање средине за учење тако да одржава актуелна дешавања и васпитно- образовне активности (теме, пројекте).  4.Коришћење простора локалне заједнице као место за учење и заједничке активности деце и одраслих.  5.Истаћи правила понашања у групи на видним местима и инсистирати да их се деца придржавају.  6.Истаћи правила правилног прања руку уз инсистирање поштовања.  7.Означити просторне целине и материјал, како у унутрашњим просторијама тако и на отвореном (двориште).  8.Кроз радне књиге назначити активности реализоване на дечји предлог и иницијативу, као и на предлоге и потребе породице.  9.Игре и активности осмислити на принципима интегратив-ног и кооператив-ног учења.  10. У сарадњи са породицом планирати мање пројектре и активности, како на нивоу групе, тако и на нивоу установе. | Деца, васпитно особље и родитељи. | | | Активно учешће деце, родитеља и васпитног особља у осмишљавању и средине за учење и развој.  Сви материјали доступни деци и функционални.  Учешће деце у мењању и обогаћивању средине за учење и развој.  Искоришћен потенцијал локалне заједнице у подстицају развоја деце.  Истакнута правила понашања и правилног прања руку по радним собама.  Означене просторне целине и материјали.  У играма и активностима се уочава интегративно и кооперативно учење.  Реализовати различите активности у сарадњи са родитељима и децом. | Непосредни увид у просторије ПУ.  Увид у радне књиге васпитног особља.  Извештаји на нивоу васпитних група и на ниво установе о реализацији годишњег плана рада. | Васпитачи, мед.сестре васпитачи и директор. |
| **Време реализације:** 2021-2026. | | | | | **Време евалуације**: 2021-2026. | | | |
| 2.Планира-ње и програми-рање васпитно- образовног рада групе је у функцији подршке дечјем учењу и развоју. | Планирање и програмира-ње васпитно- образовног рада групе израдити тако да је у функцији подршке дечјем учењу и развоју. | 1.Планирање васпитно- образовног рада израђивати на основу посматрања, праћења интересова-ња деце и породице.  2.У изради планова водити рачуна о специфичностима групе.  3.Документо-вање и вредновање васпитно- образовног рада у функцији подршке дечјем учењу и развоју. | Васпитачи, мед.сестре васпитачи и директор. | | | У плановима се јасно види како се дошло до теме, пројекта.  У радним књигама се види структура и специфичност групе.  Евалуације су увид у реализоване активности и добробити за дете. | Увид у педагошку документацију васпитног особља. | Директор. |
| **Време реализације :** 2021-2026. | | | | **Време евалуације**: 2021-2026. | | | | |

2.ОБЛАСТ КВАЛИТЕТА: ПОДРШКА ДЕЦИ И ПОРОДИЦИ

|  |  |  |  |  |  |  |  |
| --- | --- | --- | --- | --- | --- | --- | --- |
| **Развојни**  **Циљеви** | **Развојни**  **задаци** | **Активности** | **Носиоци**  **Активности** | **Критеријуми**  **успешности** | **Инструменти за праћење остварености** | **Носиоци евалуације** | |
| 1.Пружање подршке деци и породици кроз унапређива-ње сарадницког односа вртића, породице и локалне заједнице. | Стварање сигурносне и безбедносне средине за боравак деце . | 1.Увид у безбедност оба објекта и дворишта.  2.Преузима-ње мера за отклањање могућег узрока угрожавања безбедности деце.  3.Стални надзор васпитног особља над децом за време боравка у установи. | Сви запослени у ПУ. | Створена је безбедна средина за боравак деце у установи. | Извештаји Тима за безбедност и сигурност. | Тим за безбедност и сигурност. | |
|  | **Време реализације:** Свакодневно 2021-2026.  **Време евалуације:** 2021-2026. | | | | | | |
|  | Активно учешће родитеља у непосредном васпитно- образовном раду. | 1.Учешће родитеља у избору садржаја у раду са децом.  2.Учешће родитеља у реализацији активности.  3.Учешће родитеља у евалуацији активности. | Родитељи, деца, васпитачи и мед.сестре васпитачи. | На нивоу теме-пројекта, планирање, реализовање и евалуирање активности у сарадњи са родитељима на нивоу васпитне групе. | Радне књиге васпитача и мед.сестара васпитача, евалуације и извештаји.  Онлај коментари и изјашњавање родитеља, фотографије, видео материјал,... | | Директор. |
|  | **Време реализације:** 2021**-**2026.  **Време евалуације:** 2021-2026. | | | | | | |
|  | Коришћење капацитета локалне заједнице и обогаћивање дечјег интересова-ња и сазнања. | 1.Израда годишњег плана на нивоу васпине групе и на нивоу установе који садржи план сарадње са локалном заједницом.  2.Израда годишњег извештаја о сарадњи са локалном заједноицом, на нивоу васпитних група и на нивоу установе. | Деца, васпитно особље и чланови локалне заједнице. | Планиране, реализоване, евалуиране активности на нивоу теме-пројекта у сарадњи са локалном заједницом. | Радне књиге васпитача и мед.сестра васпитача, планови и извештаји на нивоу група и на нивоу установе. | | Директор. |
| **Време реализације:** 2021-2026.  **Време евалуације:**2021-2026. | | | | | | | |

1. ОБЛАСТ КВАЛИТЕТА: ПРОФЕСИОНАЛНА ЗАЈЕДНИЦА УЧЕЊА

|  |  |  |  |  |  |  |
| --- | --- | --- | --- | --- | --- | --- |
| **Развојни**  **Циљеви** | **Развојни задаци** | **Активности** | **Носиоци**  **активности** | **Критеријуми успешности** | **Инструменти успешности** | **Носиоци евалуације** |
| 1.Развој професионалне комуникације. | Обезбедити услове за неометано информиса-ње у установи и ван установе, применом различитих видова информиса-ња. | 1.Размена информација на ВОВ, стручним тимовима.  2.Размена информација путем дигиталних канала комуникације  3.Стално преиспитива-ње професиона-лних компетенција васпитног особља.  4.Поштовање права и одговорности у установи.  5.Неколико пута у току године планирати сарадњу са различитим установама (културним, образовним, спортским,...)у циљу остваривања програма.  6.Увид у активности Тима за професиона-лни развој и напредовање  7.Учешће у стручним органима на принципима тимског рада.  8.Размена стечених знања учешћима на вебинарима, пројектима, семинарима, стручним конференци-јама,... | Васпитачи, мед.сестре васпитачи и директор. | Записници ВОВ, ПК, УО, СР, Тимова.  Одшампани текстови, различити видео материјали.  Планови и извештаји стручног усаввршавања васпитног особља.  Примена начела понашања запослених у установи.  Реализовати различите пројекте у сарадњи са другим установама, организација-ма,... | Непосредни увид у педагошку документацију установе.  Увид у мултимедијал-не садржаје, фотографије,... | Васпитачи, мед.сестре васпитачи, директор, чланови Тима за професионални развој и напедовање. |
| **Време реализације:** 2021-2026.  **Време евалуације:** 2021-2026. | | | | | | |
| 2.Подстицај комуникакитв-них промена, јавно деловање у заједници. | Планирати стручно усавршавње на основу анализе потреба запослених.  Осмислити најбоље могућу промоцију установе. | 1.Планирати стручно усавршавање на основу анализе потреба запослених, установе и савремених токова образовног система.  2.Заједничко учење са колегама, критичко преиспити-вање и вредновање праксе.  3.Коришћење резултата истраживања у функцији развоја.  4.Повећати сарадњу са ПУ, ОШ, као и другим институција-ма у циљу континуира-ног дечјег искуства.  5.Онлајн и непоседни вааспитно- образовни рад.  6.Актуелне теме, различити видови обавештења, размена информација са родитељима непосредним контактом и онлајн путем.  7.Промоција установе постављањем материјала на сајту установе, фејзбук страници, различити штампани текстови, флајери,... | Васпитачи, мед.сестре вСаспитачи и директор. | У плановима стручног усавршавања назначене јаче и слабије стране.  Сараднички однос са колегиницама ради размене и усвајања знања.  Назначено у вођењу педагошке докуметације коришћење примера који су резултат различитих истраживања.  Реализовати различите пројекте у сарадњи са васпитним и културним институцијама. | Планови стручног усавршавања васпитног особља.  Извештаји стручног усавршавања васпитног особља.  Непосредни увид у педагошку документацију установе.  Увид у мултимедијал-не и све остале садржаје које установа пласира путем дигиталних алата. | Васпитачи, мед.сестре васпитачи, директо. |
| **Време реализације:** 2021-2026**.**  **Време евалуације:** 2021-2026. | | | | | | |

4.ОБЛАСТ КВАЛИТЕТА: УПРАВЉАЊЕ И ОРГАНИЗАЦИЈА

|  |  |  |  |  |  |  |  |
| --- | --- | --- | --- | --- | --- | --- | --- |
| Развојни  Циљеви | Развојни  задаци | Активности | Носиоци  активности | Критеријуми успешности | Инструменти за праћење остварености | Носиоци  евалуације |  |
| 1.Деловање лидерско директора омогућава развој установе. | Професионални развој се планира на основу самовредно-вања свог рада. | 1.На основу самовредно-вања и резултата спољашњег вредновања израдити план професионалног развоја.  2.На крају сваке године урадити самоведно-вање рада директора, на основу компетенција за руководиоца.  3.Подстицај усавршавања запослених од стране директора.  4.Учешће директора у раду тимова у установи. | Директор. | Професионал-ни развој директора планира се на основу самовредно-вања свога рада. | План и извештај рада директора, портфолио, планови и извештаји тимова. | Директор. |
| **Време реализације:** 2021-2026**.**  **Време евалуације:** 2021-2026. | | | | | | |

На Развојном плану ПУ „Моравски цвет“ Жабари радио је Тим за развојно планирање у следећем саставу:

1. Из реда запослених:

* васпитач: Милица Марковић
* васпитач: Данијела Пајић
* председник Управног одбора

мед.сестра васпитач: Рената Тодоровић

* директор: Весна Живковић

1. Из реда родитеља: Ивана Пајић
2. Из реда локалне самоуправе: Живорад Настић

Координатор Тима за развојно планирање васпитач Милица Марковић

Дел. Бр: 204

У Жабарима, Председник Управног одбора,

26.5.2021. Рената Тодоровић